تورکیه, روسیه, سوریه و ایران نینگ اشتراکی بیلن مسکوده سوریه حقیده بیر ییغیلیش بولیب اوتدی.
ییغیلیشده, تورکیه- سوریه مناسبتلری نینگ عادی وضعیت گه کیتیریلیشی بوییچه تشله نه دیگن انیق قدم لر توغریسیده سوز یوریتیلدی.
تورکیه جمهوریتی ملی مدافعه وزیرلیگی تامانیدن بیریلگن بیاناتده, "تورکیه, روسیه, سوریه و ایران اورته سیده گی تورت تامانلمه ییغیلیشده, سوریه توپراق لریده ترور تشکیلات لری و برچه افراطی گروه لر گه قرشی کوره ش مسئله لری توغریسیده بحث ایتیلدی.  تورت تامانلمه ییغیلیشده, سوریه لیک مهاجرلرنینگ اوز یورت لری گه قیتیب کیتیش لری بوییچه سعی و حرکت لرنینگ جدللشتیریلیشی بوییچه موضوع لر حقیده سوز یوریتیلدی" دییه قید ایتیلدی.
ییغیلیش گه تورکیه جمهوریتی ملی مدافعه وزیری خلوصی آقر, ملی استخبارات اداره سی نینگ باشلیغی هاکان فیدان, روسیه مدافعه وزیری سرگی شویگو, سوریه مدافعه وزیری علی محمود عباس بیلن ایران مدافعه وزیری محمد رضا آشتیانی بیلن بیر قطارده اوشبو اولکه لرنینگ استخبارات اداره لری باشلیق لری هم اشتراک قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
